《壶中天·三叠韵和初食园笋 其三》
清代·黄之隽

才过惊蛰，是轻阴地面，薄雷天宇。一寸春泥封不住，欲进渭川宇户。

箨未成斑，萌刚露角，中有甘香趣。尝鲜老餮，斸来随剥随煮。

知是张廌閒居，山肴野蔌。取办修篁坞。吾恐来游过笋候，唯对此君吟舞：旧掘痕边，新抽影外，看竹何须主。

指尖刻粉，记参玉版禅处。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。